ADB ปิดเช้าเฉียดซิลลิ่ง! รับกำไรปี 63 โตกระฉูด 20 เท่าตัว พ่วงแจกปันผล 0.05 บ.
ADB ปิดเช้าเฉียดซิลลิ่ง! รับกำไรปี 63 โตกระฉูด 20 เท่าตัว พ่วงแจกปันผล 0.05 บ.
23 ก.พ. 2564

ผู้สื่อข่าวรายงานว่า บริษัท แอ็พพลาย ดีบี จำกัด (มหาชน)  หรือ ADB  ปิดเช้าวันนี้(23ก.พ.64)ที่ระดับ 1.52 บาท  บวก 0.34 บาท หรือ 28.81% ด้วยมูลค่าซื้อขาย 130.81 ล้านบาท โดยราคาหุ้นจ่อปิดซิลลิ่งของวันที่ระดับ 1.53 บาท ราคาหุ้นนิวไฮในรอบ 3 ปี 3 เดือน โดยเทียบตั้งแต่หุ้นยืนที่ระดับ 1.53 บาท เมื่อวันที่ 22 พ.ย.60

โดยผลการดำเนินงานประจำปี 2563 สิ้นสุด 31 ธ.ค.2563 มีกำไรสุทธิ 69.66 ล้านบาท เพิ่มขึ้น 2,034.78% จากปี 2562 อยู่ที่ 3.26 ล้านบาท เนื่องจากบริษัทมีรายได้เพิ่มขึ้น ขณะที่มีอัตรากำไรขั้นต้นเพิ่มขึ้นทุกกลุ่มผลิตภัณฑ์ สำหรับกลุ่มธุรกิจเม็ดพลาสติกคอมปาวด์ ได้รับผลบวกจากราคาวัตถุดิบที่ใช้ในการผลิตสินค้าทั้งในส่วนของราคาเรซิ่น และสารเติมแต่ง ในตลาดโลกปรับตัวลดลง
อีกทั้งบริษัทมีการปรับกลยุทธ์ด้านการขายเพื่อครอบคลุมการใช้งานของลูกค้ากลุ่มผลิตสายไฟฟ้าและสายเคเบิ้ล ส่งผลให้ต้นทุนการผลิตต่อหน่วยลดลง ขณะที่บริษัทประกาศจ่ายเงินปันผล 0.05 บาทต่อหุ้น วันที่ไม่ได้รับสิทธิปันผล(XD) 8 มี.ค. 2564 วันที่จ่ายปันผล 17 พ.ค. 2564